Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 156/14/8810	Spišská Nová Ves, 10.7.2015
EEČ : 2-68-1045-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 23.5.2014, spisová značka 3 Pv 156/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v období od 03. októbra 2013 do 28. novembra 2013 v obci Bystrany na odbernom mieste v rodinnom dome s XXXXX neoprávnene - aj napriek uzatvorenej zmluve s dodávateľom a plateniu zálohových platieb - odoberala elektrickú energiu, odber ktorej je spoplatňovaný v zmysle ust. § 36 ods. 2 písm. c) zák. č. 656/2004 Z. z. o energetike a o zmene niektorých zákonov v znení neskorších predpisov, takým spôsobom, že dňa 03.10.2013 dala doposiaľ nestotožnenej osobe vykonať zásah spočívajúci v tom, že pod elektromerovým rozvádzačom umiestneným na múre rodinného domu pod omietkou táto osoba napojila kábel CYKY 3x2,5 mm2 z nemeraného prívodového kábla medzi hlavnou domovou skriňou, tento kábel smeroval do vnútra rodinného domu z opačnej strany elektromerového rozvádzača na trojpólový istič RI 63C 16A a napájal časť elektrickej inštalácie rodinného domu so zásuvkou 230/400V mimo určeného meradla, v dôsledku čoho nebol s vedomím obvinenej odber elektrickej energie riadne zaznamenávaný ani faktúrovaný, čím takto pre Východoslovenskú distribučnú a. s. Košice spôsobila škodu vo výške najmenej 106,71 €.

Uznesením prokurátora Okresnej prokuratúry Spišská Nová Ves zo dňa 23.5.2014, spisová značka 3 Pv 156/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením tunajšej prokuratúry vyššie uvedenej spisovej značky zo dňa 23.05.2014 bolo podľa § 216 ods. 1 Tr. poriadku podmienečne zastavené trestné stíhanie obv. XXXXX, nar. XXXXX, za skutok právne kvalifikovaný ako prečin krádeže podľa § 212 ods. 2 písm. e/ Tr. zákona.

	Obvinenému bola stanovená skúšobná doba v trvaní 12 mesiacov.

	Predmetné uznesenie nadobudlo právoplatnosť dňa 31.05.2014.

	Zo správ o povesti, charakteristík, ako aj odpisu registra trestov a trestnej lustrácie GP SR som zistil, že obv. XXXXX sa v skúšobnej dobe podmienečne zastaveného trestného stíhania trvajúcej od 01.06.2014 do 31.05.2015 nedopustila žiadneho trestného činu, ani priestupku. 

	Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Vzhľadom na vyššie uvedené považujem toto rozhodnutie za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor